เงินบาทเปิด 30.45/49
ธนาคารกรุงเทพ รายงาน เงินบาทเปิด 30.45/49 คาดวันนี้แข็งค่าต่อ หลังดอลลาร์มีแนวโน้มอ่อนค่า
19 ม.ค. 2554

ธนาคารกรุงเทพ รายงาน เงินบาทเปิด 30.45/49 คาดวันนี้แข็งค่าต่อ หลังดอลลาร์มีแนวโน้มอ่อนค่า
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.45/49 บาท/ดอลลาร์ ปรับตัวแข็งค่าขึ้นจากเย็นวานนี้ที่ปิดตลาดที่ระดับ 30.53/55 บาท/ดอลลาร์
วันนี้แนวโน้มเงินบาทมีโอกาสแข็งค่าขึ้น เนื่องจากตลาดคาดการณ์ว่าตัวเลขการเริ่มสร้างบ้านและการอนุญาตก่อสร้างเดือนธ.ค.ของสหรัฐฯ ที่จะประกาศในคืนนี้ออกไม่ค่อยดี และอาจมีผลให้ดอลลาร์ปรับตัวอ่อนค่าลงต่อ ซึ่งจะมีผลให้ช่วงนี้เงินบาทจะกลับไปแข็งค่าได้
"นักลงทุนห่วงตัวเลขการเริ่มสร้างบ้านของสหรัฐฯ ว่าจะออกมาไม่ค่อยดี และอาจทำให้ดอลลาร์กลับไปอ่อนค่า แนวโน้มเงินบาทวันนี้จึงน่าจะแข็งค่าต่อจากเมื่อวาน แต่คงไม่ลงไปหลุด 30.40 บาท/ดอลลาร์" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 82.50/60 เยน/ดอลลาร์ ส่วนเงินยูโรอยู่ที่ระดับ 1.3423/3433 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.40-30.50 บาท/ดอลลาร์